L’UJI recorda a tots els que han construït els 25 anys d'història de l'ESTCE en la inauguració de l'escultura commemorativa



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2016/09/2q/escultura-escola/&url=/com/noticies/2016/09/2q/escultura-escola/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2016/09/2q/escultura-escola/&url=/com/noticies/2016/09/2q/escultura-escola/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2016/09/2q/escultura-escola/&url=/com/noticies/2016/09/2q/escultura-escola/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2016/09/2q/escultura-escola/&url=/com/noticies/2016/09/2q/escultura-escola/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L’UJI recorda a tots els que han construït els 25 anys d'història de l'ESTCE en la inauguració de l'escultura commemorativa El rector, l'escultor Marc Boada i el director de l'Escola Superior de Ciència i Tecnologia destaquen el simbolisme de la corriola

05/10/2016 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

La Universitat Jaume I ha inaugurat l'escultura commemorativa del 25 aniversari de l'Escola Superior de Tecnologia i Ciències Experimentals, una corriola de 1.100 quilos de pes, 6 metres d'alt i 2,80 metres de diàmetre, dimensions que la converteixen en la que pot ser la corriola més gran del món, segons plantejava el títol de la conferència sobre la construcció de l'escultura que ha oferit el seu autor, Marc Boada, durant l'acte d'inauguració. L'acte ha comptat, a més, amb la presència del rector de l'UJI, Vicent Climent, l'actual director de l'ESTCE, Ximo Gual, i els directors del centre al llarg d'aquests 25 anys.

«La corriola és un element que simbolitza la ciència i la tecnologia, una peça simple que ajuda a construir i a fer avançar la civilització», ha destacat el rector, i ha assenyalat en aquest sentit que l'actual ESTCE és també «el resultat de moltes peces que han conjuminat les seues forces, de l'esforç i del treball de moltes persones, de la superació de moments que de vegades han sigut difícils, però que ens han portat a fer quelcom tan important com aquesta universitat i aquesta escola», ha afirmat Climent.

Per la seua banda, l'actual director de l'ESTCE, Ximo Gual, ha fet un repàs dels 25 anys del centre que en aquests anys ha tingut en la seua direcció a Santiago Vicente Luis (1991-1993), José Manuel Claver (1994), José Antonio López Orlí (1994-1998), Pilar Orús (1998-2001), Fernando Rajadell (2001-2006) i Rafael Mayo (2006-2010). Entre l'actual director i els exdirectors que han pogut assistir a l'acte han recordat alguns dels moments que han marcat el naixement i desenvolupament del centre, des de les primeres classes de Químiques i Matemàtiques en l'antic Col·legi Universitari de Castelló fins a la construcció de l'actual edifici al campus del Riu Sec, on s'ofereixen 11 graus oficials, passant per les aules de Borriol i de la Penyeta Roja. Un quart de segle d'història que ha quedat recollida, a més, en el suplement especial del 25 aniversari de l’UJI editat per la revista de divulgació científica de l’ESTCE *La Corriola*.

Tant el rector com el director de l'Escola han mostrat la seua satisfacció per poder inaugurar una escultura que recorda aquests 25 anys d'història de l'ESTCE, agraint al seu autor Marc Boada la il·lusió i implicació que hi ha posat. En aquest sentit, l'escultor i divulgador científic ha explicat en la seua intervenció el repte que ha comportat la construcció d'una obra d'aquestes dimensions. Boada ha repassat el procés de creació de l'escultura: els primers esbossos, la construcció i soldadura de l'estructura de ferro en un hangar que va construir expressament per a això en la seua casa del Montseny, el recobriment amb una xapa de ferro polit d'un mil·límetre i mig de grossor… «Un procés de nou mesos que per a mi ha sigut com un embaràs i un part, en el qual hi ha hagut sofriment; he passat per pluja, neu i sol, però he après i he disfrutat també moltíssim», ha explicat Boada, per a qui el treball d'un escultor «té un poc d'orgànic i d'experiència vital».

Després de la conferència de Marc Boada i les intervencions del rector i els directors de l'ESTCE a l'Aula Magna de l'Escola, els assistents s'han traslladat a la rodona d'entrada de l'edifici per a procedir a la inauguració oficial de l'escultura que, en paraules de Climent, «simbolitza l'esperit de l'Escola Superior de Tecnologia i Ciències Experimentals i és al mateix temps un memorial d'aquests 25 anys».

[Galeria de fotografies](/com/fotonoticies/arxiu/2016/09/28/escultura-escola/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00